El campionat del món de rem de 2015 va ser el campionat del món que es va celebrar entre el 30 d'agost i el 6 de setembre de 2015 al llac d'Aiguebelette, a Aiguebelette (França). Aquesta regata anual va ser organitzada per la Federació Internacional de Rem. En els anys no olímpics aquesta competició és la més important d'aquest esport, i com que el 2015 era l'any previ als Jocs de Rio, aquesta competició també era l'esdeveniment més important per classificar-se per les proves de rem a Rio de Janeiro, així com pels Jocs Paralímpics de 2016.